**Консултације о Студији опција за успостављање Фонда за социјално укључивање у Републици Србији.**

Тим за социјално укључивање и смањење сиромаштва Владе Републике Србије покренуо је консултације о нацрту документа под називом ***Студија опција за успостављање Фонда за социјално укључивање у Републици Србији***. Циљ ове студије јесте да се идентификује најадекватнији модел подршке спровођењу програма социјалног укључивања осетљивих група у Републици Србији и да се пружи допринос ефикаснијем и успешнијем коришћењу расположивих националних фондова, као и будућих ЕУ фондова намењених социјалном укључивању.

Иницијатива је заснована на препоруци Првог националног извештаја о социјалном укључивању и смањењу сиромаштва у Републици Србији (2011): „Поред јачања постојећих структура за коришћење средстава европских фондова намењених социјалном укључивању и смањењу сиромаштва (нпр. Националне службе за запошљавање), неопходно је успоставити Фонд за социјално укључивање који би подржавао програме социјалног укључивања осетљивијих група и утицао на ефикасније и успешније коришћење расположивих средстава ЕУ намењених социјалном укључивању. Фонд би представљао механизам подршке спровођењу политике развоја људских ресурса која ће, у складу за обавезама у процесу европских интеграција, обухватити и развој социјалних иновација. Преко овог механизма била би промовисана координација спровођења мера у области запошљавања, образовања, социјалне и здравствене заштите, као и координација мера руралног и регионалног развоја са мерама социјалног укључивања и смањења сиромаштва.“

**У циљу унапређења текста Студије укључивањем у активну дискусију свих релевантних актера у области социјалног укључивања, овим путем Вас позивамо да доставите своје коментаре и сугестије на текст Студије, а нарочито у погледу: идентификованих главних изазова у управљању националним и ЕУ фондовима намењеним социјалном укључивању, закључака и препорука, као и предлога структуре, правног основа и кључних функција Фонда за социјално укључивање.**

Молимо Вас да своје коментаре и сугестије доставите на предвиђеном обрасцу (у прилогу поруке), Тиму за социјално укључивање и смањење сиромаштва, на E-mail adresu sipru@gov.rs, најкасније до **20. септембра 2012. године**.

Након тога ће бити одржана јавна презентација опција за успостављање Фонда за социјално укључивање, као и дискусија о пристиглим коментарима и сугестијама.

Ради лакше обраде и интегрисања у модификовану верзију текста Студије, молимо вас да користите ИСКЉУЧИВО ЕЛЕКТРОНСКУ ФОРМУ.

Захваљујемо Вам на сарадњи!

|  |
| --- |
| **Назив организације/институције:** **Име и презиме:** **Контакт телефон:****E-mail** **адреса:****Место и датум:**  |

1. **ОПШТИ КОМЕНТАРИ И СУГЕСТИЈЕ**

|  |
| --- |
|  |

**2. КОНКРЕТНЕ СУГЕСТИЈЕ – НАВЕСТИ НАСЛОВ И БРОЈ СТРАНИЦЕ И ОБРАЗЛОЖИТИ СУГЕСТИЈУ**